ZÁPISNICA Z ROKOVANIA, KTORÉ SA USKUTOČNILO V UTOROK 19. MARCA 2019 DOPOLUDNIA

(2020/C 334/02)

OBSAH

10. Je náš hospodársky model zlučiteľný s bojom proti zmene klímy? 5

11. Naliehavá téma č. 1: príslušné problémy a výzvy súvisiacich s právnym štátom v Európskej únii a krajinách AKT 5

12. Možnosti energie z obnoviteľných zdrojov zabezpečiť trvalo udržateľný hospodársky rozvoj v krajinách AKT, a najmä vo vzdialených regiónoch 6

13. Znižovanie celkového počtu detí, dospievajúcich a mladých ľudí, ktorí nechodia do školy, v krajinách AKT 6

ZÁPISNICA Z ROKOVANIA, KTORÉ SA USKUTOČNILO V UTOROK 19. MARCA 2019 DOPOLUDNIA

Rokovanie sa začalo o 9.00 h.

ROKOVANIU PREDSEDAL: Joseph OWONA KONO

spolupredseda

10. Je náš hospodársky model zlučiteľný s bojom proti zmene klímy?

Rozprava bez uznesenia s Yvom de Boerom, bývalým výkonným riaditeľom UNFCCC

Pán Yvo de Boer, bývalý výkonný tajomník Rámcového dohovoru Organizácie Spojených národov o zmene klímy (UNFCCC), uviedol rozpravu bez uznesenia o zlučiteľnosti nášho hospodárskeho modelu s bojom proti zmene klímy poukazujúc na to, že napriek významnému poklesu nákladov na energiu z obnoviteľných zdrojov je naša emisná stopa väčšia než kedykoľvek predtým.

Svoju prezentáciu zameral na to, čo môžu politici urobiť v záujme účinného vykonávania Parížskej dohody. Dohodu doteraz podpísalo 180 krajín, ale len 16 z nich navrhlo stratégie na dosiahnutie jej cieľov. Jedným z dôvodov je, že vlády sa zameriavajú na odstraňovanie chudoby podporou rastu, pričom počiatočné náklady na technológie sú často vysoké. Navrhuje, aby tvorcovia politiky trvali na systematickom posudzovaní udržateľnosti investícií a aby verejnosť aj darcovia finančne podporovali počiatočné investície do technológií, ktoré sú potrebné na výrobu energie z obnoviteľných zdrojov. Dobrou správou je, že krajiny, ktoré mali v minulosti zdráhavý postoj, ako napríklad Čína a India, podnikli významné kroky smerom k dosiahnutiu udržateľného hospodárstva.

Rečníci: Alpha Ousmane (Burkina Faso), Theodor Dumitru Stolojan, Jo Leinen, Lucie Milebou-Aubusson (Gabon), Catherine Bearder, Halifa Baboucar Sallah (Gambia), Maria Heubuch, Michel Kamano (Guinea), Lídia Senra Rodríguez, Moses Cheboi (Keňa), Raphael Joseph Mhone (Malawi), Louis Joseph Manscour, Amadou Dioffo (Niger), Faumuina Liuga (Samoa), Carlos Zorrinho, Clifford Andre (Seychely), Mathew Sahr Nyuma (Sierra Leone), Andre Misiekaba (Surinam), Michael Gahler, Ahamada Soukouna (Mali), Ana Rita Geremias Sithole (Mozambik), Price Cyprien (Haiti), Louis Michel, Domenico Rosa (Európska komisia).

Členovia sa zhodli na tom, že súčasný hospodársky model založený na neobmedzenej spotrebe tovarov je prekážkou udržateľného rozvoja a ohrozuje samotné prežitie ľudstva. Preto je nevyhnutné upraviť hospodársky model tak, aby bol v súlade s cieľmi v oblasti zmeny klímy a udržateľného rozvoja.

11. Naliehavá téma č. 1: príslušné problémy a výzvy súvisiacich s právnym štátom v Európskej únii a krajinách AKT

Krajiny AKT a EÚ sa jasne zhodli na tom, že dodržiavanie zásad právneho štátu je podstatou každej dobre fungujúcej demokracie a kľúčom k dodržiavaniu a ochrane ľudských práv a slobôd.

Viacerí členovia hovorili o výzvach v oblasti právneho štátu v Európe, ako aj v krajinách AKT, a to vrátane obmedzení, ktoré sa týkajú občianskej spoločnosti, slobody médií a prejavu, falošných správ a populizmu, neprimeraného zahraničného vplyvu na voľby, korupcie a zneužívania moci zo strany vlád a iných verejných orgánov.

Zástupca Komor priblížil predvolebnú situáciu v jeho krajine, pričom poukázal na nedostatok demokratickej transparentnosti, a požiadal, aby bolo jeho vyhlásenie o tomto bode zohľadnené v zápisnici.

Rečníci: Alpha Ousmane (Burkina Faso), Frank Engel, Oumouri Mmadi Hassani Oumouri (Komory), Juan Fernando Lopez Aguilar, Agnima Alain-Michel Lobognon (Pobrežie Slonoviny), Halifa Baboucar Sallah (Gambia), Lídia Senra Rodríguez, Nicolas Bay, Michael Gahler, Clifford Andre (Seychely), Julie Ward, Adjedoue Weidou (Čad), Jacob L. Oulanyah (Uganda), Loius Michel, Marius Yaya Doumba (Kamerun), Domenico Rosa (Európska komisia).

Členovia zdôraznili význam intenzívnejšej spolupráce pri riešení týchto výziev, ako aj dôležitosť zachovania zásad právneho štátu v budúcej dohode medzi AKT a EÚ.

Možnosti energie z obnoviteľných zdrojov zabezpečiť trvalo udržateľný hospodársky rozvoj v krajinách AKT, a najmä vo vzdialených regiónoch

12.

Výbor pre hospodársky rozvoj, finančné záležitosti a obchod

Spoluspravodajcovia: Clifford Andre (Seychely) a Željana Zovko

Členovia uvítali aktuálnu správu o zabezpečení prístupu k cenovo dostupnej, spoľahlivej, udržateľnej a modernej energii pre všetkých v súlade s opatreniami v oblasti klímy a cieľmi Parížskej dohody. Správa obsahuje niekoľko odporúčaní a inovačných spôsobov spolupráce medzi EÚ a krajinami AKT s cieľom rozvíjať potenciál partnerských krajín AKT v oblasti energie z udržateľných zdrojov, a to najmä v odľahlých oblastiach. Vyzýva tiež na zohľadnenie prierezových otázok a zabezpečenie prístupu k cenovo dostupnej a efektívnej energii z obnoviteľných zdrojov.

Rečníci: Marius Yaya Doumba (Kamerun), Mr Stefan Gehrold, Davy Victorien Yama (Stredoafrická republika), Thierry Cornillet, Jo Leinen, Halifa Baboucar Sallah (Gambia), Michel Kamano (Guinea), Federico Abaga Ondo (Rovníková Guinea), Price Cyprien (Haiti), Lídia Senra Rodríguez, Moses Cheboi (Keňa), Raphael Joseph Mhone (Malawi), Joachim Zeller, Amadou Dioffo (Niger), Mauricia Thomas-Francis (Svätá Lucia), Faumuina Liuga (Samoa), Norbert Neuser, Adjedoue Weidou (Čad), Babiker Mohamed Tom Bakhit Dafaalla (Sudán), Maria Heubuch, Siaosi Ofa Ki Vahafolau Sovaleni (Tonga), Domenico Rosa (Európska komisia).

Rozpravu ukončili spoluspravodajcovia Clifford Andre a Frank Engel, nahrádzajúci Željanu Zovkovú.

Znižovanie celkového počtu detí, dospievajúcich a mladých ľudí, ktorí nechodia do školy, v krajinách AKT

13.

Výbor pre sociálne veci a životné prostredie

Spoluspravodajcovia: Joseph Yopy Yopy (Papua-Nová Guinea) a Laura Agea

Správu predstavil spoluspravodajca Joseph Yopy Yopy (Papua-Nová Guinea).

Decentralizácia pomoci od miestnych financujúcich orgánov bola veľmi dôležitá z hľadiska prevencie predčasného ukončenia školskej dochádzky. Pomoc sa tak dokázala efektívnejšie dostať do škôl, ktoré to najviac potrebujú. S cieľom motivovať mladých ľudí, aby pokračovali v štúdiu, bolo navrhnutých niekoľko ďalších riešení, a to: zatraktívnenie škôl nielen vybudovaním vhodnej infraštruktúry, ale aj poskytovaním bezplatnej stravy a doplnkových aktivít, ako je šport, a zabezpečenie primeraného hygienického vybavenia a oddelených toaliet, aby dospievajúce dievčatá neprestali chodiť do školy preto, že sa hanbia. Okrem toho bola zdôraznená potreba povinného základného a stredoškolského vzdelania, ako aj neformálneho vzdelávania, ako je odborná príprava pre všetkých v rámci formálneho školského systému i mimo neho.

Rečníci: Alpha Ousmane (Burkina Faso), Stefan Gehrold, Davy Victorien Yama (Stredoafrická republika), Norbert Neuser, Agnima Alain-Michel Lobognon (Pobrežie Slonoviny), Jomo M. Dlamini (Svazijské kráľovstvo), Catherine Bearder, Halifa Baboucar Sallah (Gambia), Louis Michel, Ben Abdallah Banda (Ghana), Maria Heubuch, Price Cyprien (Haiti), Margaret Kamar (Keňa), Heather Mwiza Sibungo (Namíbia), Amadou Dioffo (Niger), Lídia Senra Rodríguez, Faumuina Liuga (Samoa), Papa Babou Ndiaye (Senegal), Clifford Andre (Seychely), Julie Ward, Mathew Sahr Nyuma (Sierra Leone), Adjedoue Weidou (Čad), Michael R. Nyambuya (Zimbawe), Sebastian Kopulande (Zambia), Domenico Rosa (Európska komisia).

Rozpravu ukončil spoluspravodajca Joseph Yopy Yopy (Papua-Nová Guinea).

Na záver dopoludňajšieho zasadnutia spolupredseda Joseph Owona Kono poďakoval spolupredsedovi Louisovi Michelovi za jeho dlhodobú podporu zhromaždenia. Spolupredseda Louis Michel poďakoval prítomným členom, zdôraznil zodpovednosť EÚ voči krajinám AKT, vyjadril odhodlanie pokračovať v podpore tejto oblasti aj po odchode z aktívnej politiky a zaželal prítomným veľa úspechov pri budúcom rozvoji vzťahov medzi krajinami AKT a EÚ.

(Rokovanie sa skončilo o 13.03 h)